এটিএম শামসুজ্জামানের অবস্থার ক্রমশ উন্নতি - মোহাম্মদী নিউজ এজেন্সী
এমএনএ রিপোর্ট : এটিএম শামসুজ্জামানের শারীরিক অবস্থা ক্রমশ উন্নতির দিকে যাচ্ছে বলে জানালেন বরেণ্য অভিনেতার ভাই সালেহ জামান সেলিম। আজ সোমবার তিনি গণমাধ্যমকে বলেন, প্রধানমন্ত্রী শেখ হাসিনা প্রথমে চিকিৎসকদের নিকট খোঁজ খবর নিয়েছেন, এরপর পরিবারের নিকট জানতে চেয়েছেন চিকিৎসা কোথায় করাতে চান। এটিএম শামসুজ্জামানের স্ত্রী রুনি জামান ঢাকাতেই চিকিৎসা করাতে আগ্রহী। এরপর প্রধানমন্ত্রী সে অনুযায়ী চিকিৎসকদের ব্যবস্থা নিতে বলেন।
সেই নির্দেশনা অনুযায়ী আজ সোমবার সকালে এটিএম শামসুজ্জামানের মেয়ে কোয়েলের হাতে দশ লাখ টাকার চেক তুলে দেন প্রধানমন্ত্রীর বিশেষ সহকারি ব্যারিস্টার বিপ্লব বড়ুয়া। এ সময় প্রধানমন্ত্রীকে ধন্যবাদ জানিয়ে বাবার জন্য সবার কাছে দোয়া চান কোয়েল আহমেদ।
মাঝখানে একবার লাইফ সাপোর্ট খুলে দেওয়া হলে কয়েক ঘণ্টার মধ্যে অবস্থা বেগতিক দেখে আবারও তাঁকে লাইফ সাপোর্ট দেওয়া হয়। গত শনিবার সকাল থেকেই তাঁর শারীরিক অবস্থা তুলনামূলকভাবে ভালো থাকায় লাইফ সাপোর্ট যন্ত্র খুলে নেওয়া হয়েছে।
অবস্থার উন্নতি এটিএম শামসুজ্জামানের ক্রমশ	২০১৯-০৫-১৩
Previous: শ্রীলঙ্কায় কারফিউ জারির পর ফেসবুক বন্ধ
Next: অনির্দিষ্টকালের ধর্মঘটে পাটকল শ্রমিকরা